钦定古今图书集成/理学汇编/学行典/第069卷 > 性理大全 > 《力行》
## 钦定古今图书集成/理学汇编/学行典/第069卷 > 性理大全 > 《力行》

《程子》曰：“君子不欲才过德，不欲名过实，不欲文过质。
才过德者不祥，名过实者有殃，文过质者莫之与长。”

“有实则有名。” “名” “实” 一物也。若夫“好名” 者，则徇名为

虚矣。如君子疾没世而名不称。谓无善可称耳。非徇
名也。

上蔡谢氏曰：“怀固蔽自欺之心，长虚骄自泰之气，皆
好名之故。”

龟山杨氏曰：“士不患无名，患实之不至。”

鲁斋许氏曰：“大名之下难处，在圣贤则异于是，无难
处者，无实而得名。故难处名美器也。造物者忌多取，